কোচবিহার সরকারি মেডিক্যাল কলেজ ও হাসপাতাল
কোচবিহার মেডিক্যাল কলেজ ও হাসপাতাল হল পশ্চিমবঙ্গের কোচবিহার জেলার কোচবিহারে অবস্থিত একটি সরকারিভাবে পরিচালিত চিকিৎসা মহাবিদ্যালয়। এই মহাবিদ্যালয়টি ২০১৯ সালে প্রতিষ্ঠিত হয়েছিল, এটি প্রধানত কোচবিহার ও আলিপুরদুয়ার জেলার উত্তর অংশের মানুষকে প্রতিরোধমূলক, রোগ নির্ণয় ও নিরাময়মূলক পরিষেবা প্রদান করে। মহাবিদ্যালয়ের সঙ্গে যুক্ত হাসপাতালটি কোচবিহার জেলার অন্যতম বড় হাসপাতাল। মহাবিদ্যালয়টি পশ্চিমবঙ্গ স্বাস্থ্যবিজ্ঞান বিশ্ববিদ্যালয়ের অধিভুক্ত এবং ন্যাশনাল মেডিক্যাল কমিশন দ্বারা স্বীকৃত।